OpenLLM-France/wikimedia huggingface dataset:
# Winter (Wisconsin)

Winter és una població dels Estats Units a l'estat de Wisconsin. Segons el cens del 2000 tenia 344 habitants.

## Demografia

Segons el cens del 2000, Winter tenia 344 habitants, 164 habitatges, i 83 famílies. La densitat de població era de 166 habitants per km².
Dels 164 habitatges en un 26,8% hi vivien nens de menys de 18 anys, en un 37,2% hi vivien parelles casades, en un 10,4% dones solteres, i en un 48,8% no eren unitats familiars. En el 44,5% dels habitatges hi vivien persones soles el 23,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,1 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,1% tenia menys de 18 anys, un 6,7% entre 18 i 24, un 24,7% entre 25 i 44, un 20,9% de 45 a 60 i un 23,5% 65 anys o més.
L'edat mediana era de 40 anys. Per cada 100 dones de 18 o més anys hi havia 102,3 homes.
La renda mediana per habitatge era de 22.955 $ i la renda mediana per família de 25.625 $. Els homes tenien una renda mediana de 23.333 $ mentre que les dones 15.000 $. La renda per capita de la població era de 15.404 $. Aproximadament el 13,2% de les famílies i el 17,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winter» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Winter». American Fact Finder. Oficina del Cens dels Estats Units, 12-01-2010.
Viccionari
# Mobile DDR

Mobile DDR (també coneguda per mDDR, Low Power DDR, LPDDR, o LP-DDR) és un tipus de memòria d'accés aleatori síncrona DRAM de doble velocitat (DDR) destinada al sector d'ordinadors mòbils. La principal diferència : les memòries DDR s'alimenten a 2,5V, en canvi les memòries LP-DDR s'alimenten a 1,8V o menys.

## Generacions LP-DDR

LP-DDR :
| | 1 | 1E | 2 | 2E | 3 | 3E | 4 | 4X | 5 | 5X |
| Rellotge (MHz) | 200 | 266.7 | 200 | 266.7 | 200 | 266.7 | 200 | 266.7 | 400 | 533 |
| Mida de Prefetch | 2n | 2n | 4n | 4n | 8n | 8n | 16n | 16n | 16n | 16n |
| Freqüència de bus I/O (MHz) | 200 | 266.7 | 400 | 533.3 | 800 | 1067 | 1600 | 2133 | 3200 | 4267 |
| Velocitat de transferència (DDR) (MT/s) | 400 | 533.3 | 800 | 1067 | 1600 | 2133 | 3200 | 4267 | 6400 | 8533 |
| Tensions d'alimentació | 1.8 V | 1.8 V | 1.2 V, 1.8 V | 1.2 V, 1.8 V | 1.2 V, 1.8 V | 1.2 V, 1.8 V | 1.1 V, 1.8 V | 1.1 V, 1.8 V | 0.5, 1.05, 1.8 V | 0.5, 1.05, 1.8 V |
| Bus de Comandes/Adreces | 19 bits, SDR | 19 bits, SDR | 10 bits, DDR | 10 bits, DDR | 10 bits, DDR | 10 bits, DDR | 6 bits, SDR | 6 bits, SDR | 7 bits, SDR | 7 bits, SDR |
| Generació | Data | Estàndard |
| LP-DDR1 | 2010 | JESD209-1 |
| LP-DDR2 | 2011 | JESD209-2E |
| LP-DDR3 | Maig 2012 | JESD209-3 |
| LP-DDR4 | Agost 2014 | JESD209-4 |
| LP-DDR4X | 2017 | |
| LP-DDR5 | 2019 | JESD209-5 |
| LP-DDR5X | 2021 | JESD209-5B |

## Referències

* ↑ «What is LPDDR Memory ?» (en anglès). http://www.simmtester.com. Arxivat de l'original el 2014-11-22. [Consulta: 14 novembre 2017].
* ↑ «Integrated Silicon Solution Inc. SRAM, DRAM, FLASH, ANALOG, KGD, WAFER» (en anglès). http://www.issi.com.+[Consulta: 14 novembre 2017].
* ↑ Memory, I'M Intelligent. «ECC LPDDR SDRAM eXtra Robustness with integrated error correction | Intelligent Memory» (en anglès). http://www.intelligentmemory.com. Arxivat de l'original el 2017-11-05. [Consulta: 14 novembre 2017].
# Mañaria

Mañaria és un municipi de la província de Biscaia, País Basc, pertanyent a la comarca de Duranguesat. Limita al nord amb Izurtza; al sud-oest amb Dima i a l'est amb Abadiño.

## Hidrografia

La vall la forma el riu Mañaria que es forma en els vessants de les muntanyes que l'envolten i discorre fins a desembocar a l'Ibaizabal a Durango. Hi ha multitud de petits rierols que baixen de les forests així com deus, alguns d'ells d'aigües minerals ferruginoses com les de Marco Arbina i sulfuroses com les de Igüengana.

## Orografia

Entre els gegantescs blocs calcaris que conformen la serra d'Amboto i Aramotz, amb escarpades vessants que impedeixen l'aprofitament del sòl, només el 3% són terres llaurades, i altures que ronden els 1000 m. La característica de la pedra que componen les forests ha donat lloc a una gran activitat minera, en forma de pedreres, l'explotació de les quals aquesta posant en dubte la mateixa viabilitat el municipi.

## Economia

L'economia del municipi aquesta basada en l'explotació minera i en la indústria. El sector primari està representant fonamentalment, més que gens per l'impacte visual, per les explotacions mineres de pedra calcària i marbre a cel obert que constituïx la base econòmica del municipi. Les petites explotacions agrícoles i ramaderes es fan en actitud d'explotació familiar complementària, els seus productes es comercialitzen en els mercats de la comarca. Històricament ha posseït explotacions mineres, a més del marbre s'ha explotat ocre, llapis i ferro. El sector secundari aquesta centrat en la transformació metalúrgica i les seves indústries se situen en la part baixa de la vall. Molts habitants dels caserius té com treball principal l'industrial, bé en fàbriques situades en el municipi o en la comarca. El sector de serveis és molt reduït. La próximidad de Durango i Bilbao fa que els serveis es donin en aquests municipis.

## Història

Com en totes la anteiglesias els seus orígens es perden en el temps i es confonen amb els de la Terra Plana de Biscaia. Hi ha ressenyes prehistòriques en jaciments magdalenians i neolítics com les coves de Silibranka, kobazar o atxuri. També s'ha trobat un vas litúrgic visigot del segle vi. Va formar part de la Merindad de Durango i ocupava el seient i vot nombre 4 en les Juntes de Gerendiaga. Compte amb casa blasonades que donen testimoniatge de la seva presència històrica. Se sap que l'església va ser ampliada en el segle xvi i que per a entionces ja tenia fama d'antiga. De les seves pedreres es van extreure en 1751 22 columnes de marbre per a la capella del Palau Reial de Madrid.
La característica ubicació de Mañaria ha fet que la seva població s'hagi mantingut estable en el temps. L'emigració a la propera capçalera comarcal i la immigració d'algun romàntic a la recerca d'entorns rurals propers a les ciutats l'ha mantingut entorn de les 400 ànimes.

## Personatges il·lustres

* Ebaristo Bustintza "Kirikiño" (1866-1929), escriptor en euskera
* Errose Bustintza (1899-1953), escriptor
* Julian Gorospe (1960-), ciclista
* Unai Uribarri (1978-), músic

## Enllaços externs

* Web de la Comarca de Durangaldea.
# Pas dels Pous de Glaç

El Pas dels Pous de Glaç és un pas de muntanya a 1.589,4 m. alt. al límit dels termes municipals d'Àger, a la Noguera, i Sant Esteve de la Sarga, al Pallars Jussà.
Està situat al nord-oest del cim de Sant Alís i al sud-est del Coll d'Ares, a la zona dels Pous de Glaç. Hi passa la pista rural que ressegueix la carena del Montsec d'Ares.

## Enllaços externs

* Institut Cartogràfic de Catalunya
# Ictí

Ictí (grec antic: Ἰκτῖνος, Iktinos) fou un arquitecte grec contemporani de Pèricles (segle v aC). Va construir dos dels més importants temples grecs: el temple d'Atena a l'Acròpoli d'Atenes, conegut com el Partenó; i el temple d'Apol·lo Epicuri, prop de Figàlia, a l'Arcàdia.
El primer es va construir sota l'administració de Pèricles i es va acabar el 438 aC. Va tenir la col·laboració de Cal·lícrates. El segon fou acabat el 431 aC. També va construir una capella a Eleusis, on se celebraven els misteris, de grans dimensions, i apte per a molt de públic.
Totes les seves obres corresponen a l'ordre dòric. Ictí mateix, junt amb Carpió, va escriure una descripció del Partenó.

## Fonts

* Pausànies, 8.41.5
* Estrabó ix. pp. 395, 396
* Plutarc Per. 13
* Vitruvi, VII Prooem. §§ 12, 16

## Referències

* ↑ «Biografia de Ictino». [Consulta: 9 juliol 2019].
# Luis Dorado Luque

Luis Dorado Luque (Antequera, 1898 - Còrdova, 29 de juliol de 1936) va ser un metge i polític socialista espanyol.
Fill d'una família humil, va treballar d'aprenent de barber amb el seu pare fins que va poder assistir a la Universitat de Granada on va estudiar Medicina. Va obrir una consulta particular a la seva ciutat, on atenia sobretot a persones sense prou recursos. De tradició progressista, es va integrar a les candidatures del Front Popular a les eleccions generals espanyoles de 1936 amb el suport del PSOE i la UGT. Va ser elegit diputat al Congrés per la província de Màlaga. Després del fallit cop d'estat que va donar lloc a la Guerra Civil, va ser detingut per les tropes franquistes el 18 de julio] de 1936, mentre viatjava de Madrid a Màlaga en tren en companyia d'un altre diputat, Antonio Acuña Carballar. Ambdós van ser conduïts a la caserna de San Rafael de Còrdova, on també estaven detinguts dos altres diputats: Bautista Garcet Granell i Antonio Bujalance López, a més del periodista i exdiputat Joaquín García-Hidalgo. Garcet i Acuña van ser afusellats en la nit del dia 28 de juliol; Bujalance i Dorado ho van ser la matinada següent, entre el 29 i el 30. El mateix dia 28 havia mort per coma diabètic, segons la versió oficial, García-Hidalgo.

## Enllaços externs

* Luis Dorado Luque, el asesinato de un diputado socialista Arxivat 2007-09-28 a Wayback Machine., ressenya basada en les obras de Francisco Espinosa Maestre: La Justicia de Queipo. Barcelona, Crítica, 2006; i l'article d'Antonio Gutiérrez Dorado: Exilio interior. Cuadernos para el Diálogo, nº 11, juny de 2006, pags. 24-27.
* Article a Tiempo de Historia Arxivat 2007-09-27 a Wayback Machine.
* Ressenya a Diario Sur
* fitxa del Congrés dels Diputats.
* Luis Dorado Luque a Cordobapedia.
# José Martins Freitas

José Martins Freitas (Golães, Fafe, 19 de setembre de 1951) és un ciclista portuguès, ja retirat, que fou professional entre 1971 i 1979. En el seu palmarès destaquen dues etapes de la Volta a Catalunya de 1974 i la Clàssica de Sabiñánigo de 1977.

## Palmarès

* 1971
** Campió de Portugal de ciclisme en ruta amateur
* 1974
** 1r al Circuito Crestuma
** 1r al Gran Premi de Porto
** 1r al Gran Premi Guimar
** 1r a la Volta a Madeira
** Vencedor de 2 etapes de la Volta a Catalunya
** Vencedor d'una etapa de la Volta a Mallorca
* 1975
** 1r a la Vuelta a los Valles Mineros
** 1r al Gran Premi Joalpi
* 1976
** 1r a Viseu
** Vencedor de la classificació de la muntanya de la Volta a Suïssa
* 1977
** 1r a la Clàssica de Sabiñánigo
* 1980
** Vencedor d'una etapa de la Volta a Portugal

### Resultats al Tour de França

* 1973. 33è de la classificació general
* 1976. 12è de la classificació general
* 1977. 17è de la classificació general
* 1978. 22è de la classificació general

### Resultats a la Volta a Espanya

* 1973. 38è de la classificació general
* 1974. Abandona
* 1975. 8è de la classificació general
* 1976. 15è de la classificació general
* 1978. 20è de la classificació general

## Referències

* ↑ «MARTINS José FREITAS». [Consulta: 29 novembre 2022].
* ↑ «El prólogo fue para un desconocido: Martins» (en castellà) p. 22. El Mundo Deportivo, 05-09-1974. [Consulta: 29 novembre 2022].
* ↑ Plans Bosch, Juan. «Thevenet puso a prueba el gran momento de Perurena. En Montjuich, el portugués Martins repitió su éxito de Lérida» (en castellà) p. 26. El Mundo Deportivo, 08-09-1974. [Consulta: 29 novembre 2022].
* ↑ Archives, Cycling. «José Freitas Martins» (en anglès). [Consulta: 29 novembre 2022].

## Enllaços externs

* Fitxa de José Martins Freitas a sitiodeciclismo.net
# Gaceta Deportiva

Gaceta Deportiva fou una publicació de premsa esportiva publicada a Barcelona del 26 de setembre de 1928 al 9 de juny de 1929.
Era el suplement esportiu del diari La Noche i s'originà a partir de la secció d'esports del diari. Entre els seus redactors destacaren noms com Francesc Gibert, Vicenç Loren, Francesc Ors, Albert Maluquer, Isidre Corbinos o Jacinto Miquelarena. Fou innovadora en el seu temps perquè esportistes famosos hi col·laboraven. Per exemple Marià Cañardo escrivia la crònica de la Volta Ciclista a Catalunya, en què ell mateix corria, o Joan Gamper parlava sobre la directiva del Barça. Entre els reporters gràfics va tenir noms com Maymó, Gaspar, Florit o Amado. Hi dibuixava el ninotaire Passarell.
De periodicitat bisetmanal a l'inici, passà a ser setmanal i finalment diària. Se'n publicaren 104 números. En desaparèixer el suplement, la informació esportiva tornà a les pàgines del diari La Noche.

## Referències

* ↑ «Gaceta deportiva». Enciclopèdia de l'esport català. enciclopedia.cat. [Consulta: 7 setembre 2020].

## Enllaços externs

* Digitalització disponible al portal ARCA (Arxiu de Revistes Catalanes Antigues)
# Yamazoe

Yamazoe (山添村, Yamazoe-mura) és un poble i municipi pertanyent al districte de Yamabe de la prefectura de Nara, a la regió de Kansai, Japó.

## Geografia

El poble de Yamazoe es troba localitzat a l'exetrem nord-est de la prefectura de Nara, dins del districte de Yamabe, i en un altiplà amb el mont Kanna com el pic més alt de la contornada. El clima de Yamazoe és fresc a l'estiu i molt fred a l'hivern. El poble té una elevació sobre el nivell de la mar d'entre 120 i 620 metres. El riu Nabari passa pel poble. El terme municipal de Yamazoe limita amb els de Nara, capital prefectural, al nord i a l'oest; amb Uda al sud i amb Iga i Nabari, pertanyents a la prefectura de Mie, a l'est.

## Història

Des del període Nara fins a la fi del període Tokugawa, la zona on actualment es troba el poble de Yamazoe va formar part de l'antiga província de Yamato. Després de la restauració Meiji, amb la creació de la llei de municipis l'1 d'abril de 1889 es crearen els pobles de Toyohara i Hatano, del districte de Yamabe i Higashiyama, del districte de Soekami, actualment dissolt. El 30 de setembre de 1956, els tres pobles es van fusionar creant l'actual municipi de Yamazoe, integrat al districte de Yamabe.

## Demografia

Evolució demogràfica :
| 1920 | 1930 | 1940 | 1950 | 1960 | 1970 | 1980 |
| ND | ND | ND | ND | 6.807 | 5.978 | 5.822 |
| 1990 | 2000 | 2010 | 2020 | 2030 | 2040 | 2050 |
| 5.773 | 4.967 | 4.109 | 3.213 | - | - | - |

## Transport
### Ferrocarril

Al terme municipal de Yamazoe no hi ha cap estació de ferrocarril. Les més properes es troben a la ciutat d'Iga, pertanyent a la prefectura de Mie. L'estació de Nara, a la capital prefectural, es troba a quaranta minuts de distància en automòbil.

### Carretera

* Nacional 25
* Carreteres d'àmbit prefectural de Nara.

#### Autocar

* Nara Kōtsu
* Mie Kōtsu (Sanco)

## Referències

* ↑ https://www.post.japanpost.jp/cgi-zip/zipcode.php?pref=29&city=1293220&cmp=1
* ↑ 考える社会科地図 Kangaeru Shakaika Chizu. 四谷大塚出版 Yotsuya-Ōtsuka Shuppan, 2005, p. 36.
* ↑ 奈良県山添村のホームページへようこそ
* ↑ Statistics Bureau of Japan
# Mobile (ciutat d'Alabama)

Mobile és una ciutat ubicada al Comtat de Mobile a Alabama, Estats Units d'Amèrica, de 198.915 habitants segons el cens de l'any 2000 i amb una densitat de 651,4 per km². Mobile és la ciutat més poblada del comtat, la tercera ciutat més poblada de l'estat (després de Birmingham i Montgomery) i la 116a ciutat més poblada del país. Es troba a uns 275 quilòmetres per carretera de la capital d'Alabama, Montgomery. L'actual alcalde és Sam Jones.

## Ciutats agermanades

Mobile està agermanada amb les següents ciutats:
| Cockburn, Austràlia  l'Havana, Cuba  Pau, França  Worms, Alemanya  Gaeta, Itàlia | Ichihara, Japó  Veracruz, Mèxic  Gianjin, Xina  Bolinao, Filipines  Katowice, Polònia | Constanţa, Romania  Košice, Eslovàquia  King Shaka, Sud-àfrica  Pyeongtaek, Corea del Sud  Màlaga, Espanya |

## Vegeu també

* Batalla de Fort Charlotte

## Enllaços externs

* Pàgina Oficial de Mobile (anglès)
* Cambra de Comerç de Mobile Arxivat 2007-09-28 a Wayback Machine. (anglès)
# Mas de Sant Salvador (Oristà)

El Mas de Sant Salvador és una masia d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

El cos central de la casa és un construcció de base rectangular a la qual s'hi han adossat altres construccions pel bestiar.
Murs de pedres irregulars lligats amb morter, diverses ampliacions han augmentat el volum de la casa en amplada i alçada. Coberta a dos vessants.

## Història

El nom de Serrallops i l'església de Sant Salvador, propera a la casa, estàn documentats per primera vegada el 1065, quan el bisbe de Vic, Guillem de Balsareny, donà a Albert i a Guerau un mas situat al terme del castell d'Oristà, a la parròquia de Sant Salvador de Serrallops.
Encara que consti que tenia funcions parroquials, Sant Salvador fou sufragània de Santa Maria d'Olost. El 1878 fou unida a la parròquia de Sant Jaume i Sant Cugat d'Alboquers. La història del mas està estretament lligada encara avui a la de l'església que sols conserva les funcions parroquials de cementiri per als membres de la família del Mas Sant Salvador.

## Referències

* 1 2 3 4 «Mas de Sant Salvador». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Paddy Moore

Paddy Moore (4 d'agost de 1909 - 24 de juliol de 1951) fou un futbolista irlandès de la dècada de 1930.
Fou internacional amb la selecció d'Irlanda unificada (IFA) i amb l'Estat Lliure d'Irlanda (FAI).
Pel que fa a clubs, defensà els colors de Shamrock Rovers i Aberdeen FC, entre d'altres.

## Palmarès

Shamrock Rovers
* League of Ireland 1
** 1931-32:
* FAI Cup 3
** 1931, 1932, 1936:
* League of Ireland Shield 1
** 1931-32:
* Leinster Senior Cup 2
** 1930, 1933:

## Referències

* ↑ Northern Ireland's Footballing Greats
* ↑ «Archived copy». Arxivat de l'original el 2007-09-27. [Consulta: 2 febrer 2009].
* ↑ Paddy Moore bio and stats
* ↑ «The Ballad of Paddy Moore». Arxivat de l'original el 2007-10-06. [Consulta: 15 setembre 2018].
* ↑ Shamrock Rovers website
# Janet Pierrehumbert

Janet Pierrehumbert (/ˈdʒænət piɹˈhʌmbəɹt/) és professora de lingüística a la Northwestern University, la recerca de la qual empra mètodes experimentals i computacionals per a estudiar l'estructura sonora del llenguatge. Ha desenvolupat un model entonatiu que inclou una gramàtica de patrons d'entonació i un algorisme explícit per a calcular els contorns tonals en la parla, així com un còmput de significat entonatiu. Ha estat àmpliament influent en tecnologia de la parla, psicolingüística i teories de la forma i significat del llenguatge. També és una de les fundadores de la fonologia de laboratori, una iniciativa interdisciplinària per al desenvolupament de mètodes científics per a estudiar l'estructura sonora del llenguatge.
A Northwestern, Pierrehumbert també està afiliada amb el Department of Communication Sciences and Disorders, el Music Cognition Program, i el French Interdisciplinary Group. La seva investigació actual, finançada pel Studying Complex Systems Program de la James S. McDonnell Foundation, empra agent-based modeling of speaker populations per al modelat de la formació de sistemes sonors lingüístics en individus i poblacions. Ha realitzat visites a la Universitat Stanford, a Oxford, al Royal Institute of Technology, a l'École nationale supérieure des télécommunications, i a l'École Normale Supérieure. Va rebre una Beca Guggenheim el 1996, i té també una beca de l'American Academy of Arts and Sciences.

## Bibliografia

* The phonology and phonetics of English intonation (1987) ASIN B000719JQI
* Japanese tone structure (amb Mary Beckman) (1988) ISBN 978-0-262-66063-1

## Enllaços externs

* Pàgina personal de la Janet Pierrehumbert a la Northwestern Arxivat 2009-02-15 a Wayback Machine.
# Louis Leprince-Ringuet

Louis Leprince-Ringuet (27 de març del 1901, Alèst - 23 de desembre del 2000, París) fou un físic francès, enginyer de telecomunicacions, assagista i historiador de la ciència. Leprince-Ringuet fou un fort defensor de la creació del laboratori CERN (Ginebra), esdevenint subdirector (1956–69) i director (1964–66) del comitè de política científica del CERN.

## Referències

* ↑ Jacob, Maurice Physics Today, 54, 7, 01-07-2001, pàg. 78–79. Bibcode: 2001PhT....54g..78J. DOI: 10.1063/1.1397405.
* ↑ «Louis Leprince-Ringuet 1901-2000 : A Scientist in the service of Europe». CERN Bulletin, 29-01-2001. [Consulta: 12 juliol 2019].
# José Luis Pérez Tahoces

José Luis Pérez Tahoces (San Esteban de Valdueza, Ponferrada, 17 de juliol de 1926 - Madrid, 18 de juliol de 2007) fou un advocat i polític espanyol, governador civil de Castelló en els darrers anys del franquisme.
Va ser delegat del Frente de Juventudes de Ponferrada entre 1943 i 1946. Estudià dret a la Universitat de Santiago de Compostel·la, on va fundar el setmanari Promesa i fou cap de districte del Sindicato Español Universitario. Un cop llicenciat es va col·legiar a Corunya i Santiago i ingressà en el Cos de Lletrats de l'Organització Sindical. El 1962 va ampliar estudis a la Universitat d'Estudis Socials de Roma. Després fou assessor del Banco Exterior de España i professor de dret a la Universitat de Santiago de Compostel·la, de 1958 a 1961 fou regidor de l'ajuntament de Santiago de Compostel·la, i des del 1964 fou secretari general del Consell Econòmic-Social Sindical de Galícia. Deixà el càrrec quan, per intercessió del seu amic Fernando Herrero Tejedor, fou nomenat governador civil de Castelló el maig de 1974. Durant el seu mandat va intentar oposar-se al transvasament del riu Millars fins a Sagunt. Va ocupar el càrrec fins a agost de 1976, quan fou nomenat Delegat Nacional de Províncies del Movimiento Nacional i procurador en Corts, càrrec que va ocupar fins a les eleccions generals espanyoles de 1977.
Durant la transició espanyola va participar amb Adolfo Suárez en l'elaboració de la Llei de Reforma Política i a les eleccions generals espanyoles de 1977 fou candidat d'Alianza Popular per la província de Lleó, però no fou escollit.

## Referències

* ↑ D. JOSE LUIS PEREZ TABOCES Delegado acional de Provincias revista "Vinaroz", 24 de juliol de 1976
* ↑ José Luis Pérez Tahoces, Necrològica a El Periódico Mediterráneo, 19 de juliol de 2007
* ↑ PEREZ TAHOCES, JOSE LUIS, Índex Històric del Congrés dels Diputats
* ↑ Misa en memoria de José Luis Pérez Tahoces Arxivat 2018-12-23 a Wayback Machine. El Correo Gallego, 30 de juliol de 2007
* ↑ Castilla y León. El Centro Controla, Blanco y Negro, 8 de juny de 1977